Лин (папа)

Лин (, , б.ч.к. 10 ел — б.ч. 76 елның 23сентябре) — җитмеш апостолның берсе. Безнең чорның 67 — 76 елларында Рим шәһәренең икенче епискобы (Апостол Петрдан соң икенче Рим папасы).

Лин Яңа Гаһедтә искә алынган өч Рим папасының берсе (Апостол Петр һәм Климент I белән бергә). Шулай ук Рәсүл Паулның Тимутәйгә икенче хатында искә алына, монда аның Паулның соңгы көннәрендә аның белән бергә Римда булуы хәбәр ителә. 

 Тормыш юлы 
Лин турында мәгълүмат бик аз. VI — VII гасырларда язылган Liber Pontificalis исемле җыентыкта аның Тоскана шәһәрендә тууы, шәһит буларак һәлак булуы һәм изге Петр янында җирләнүе хәбәр ителә. Изге Клаудия аның әнисе дип санала. Рим Бревиарие аның христиан шәһите дип әйтә. Лин Сатурнин дигән кешенең кызын явыз рухтан азат иткәч, Сатурнин аның турында шикаять язган. Шуннан соң Линны кылыч белән суеп үтергәннәр һәм Ватикан калкулыгында изге Петр һәм изге Паулның кабере янында җирләгәннәр. Бу вакыйга 76 елның 23 сентябрендә булган дип санала, шуңа күрә изге Линның хәтер көне шул көнне билгеләп үтелә. 

Аның хакында өзек-өзек мәгълүматлар II — IV гасырларда яшәгән язучыларның хезмәтләрендә дә бар. Аның хакында Лионалы Ириней, Кесарияле Евсевий, Кипрлы Епифаний һәм Стридонлы Иероним яза. Иринейның хезмәтендә Лин, изге апостоллар чиркәүне оештырганнан соң, алар кулыннан епископлык хезмәтен алды дип сөйләнелә. Шуңа күрә ул Римның икенче папасы (епискобы) дип санала.

 Шулай ук карагыз 
 Рим папалары һәм антипапалары исемлеге

 Әдәбият 
 Louise Ropes Loomis, The Book of Popes (Liber Pontificalis). Merchantville, New Jersey: Evolution Publishing. ISBN 1-889758-86-8 

 Сылтамалар 
 Pope St. Linus, Catholic encyclopedia 
 Апостол от 70-ти Лин, папа Римский 

Төркем:Рим папалары
Төркем:Шәхесләр
Төркем:Христиан изгеләре